РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/171-23

1. август 2023. године

Б е о г р а д

ЗАПИСНИК

30. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 1. АВГУСТА 2023. ГОДИНЕ

Седница је почела у 11,00 часова.

Седници је председавао Верољуб Арсић, председник Одбора.

Седници су присуствовали чланови Одбора: Мирослав Кондић, Александра Томић, Тијана Давидовац, Војислав Вујић, Драган Д. Марковић и Розалија Екрес.

Седници су присуствовали и: Братимир Васиљевић (заменик Ане Белоице), Драган Јовановић (заменик Светлане Милијић), Далибор Јекић (заменик Владимира Обрадовића), Зоран Стојановић (заменик Верољуба Стевановића), Ђорђе Станковић (заменик Мирослава Алексића) и Миодраг Гавриловић (заменик Ненада Митровића).

Седници нису присуствовали чланови Одбора: Никола Радосављевић, Душан Бајатовић, Бојана Букумировић, Небојша Зеленовић, нити њихови заменици.

Седници су присуствовали: др Јоргованка Табаковић, гувернер Народне банке Србије, Жељко Јовић, вицегувернер, Ана Ивковић, вицегувернер, Драгана Станић, вицегувернер, Никола Драгашевић, вицегувернер, Иван Николић, члан Савета гувернера, Саво Јаковљевић, генерални директор Сектора за економска истраживања и статистику, Милан Трајковић, заменик генералног директора Сектора за економска истраживања и статистику, Јелена Стојановић, генерални директор Дирекције за рачуноводство и финансије, Дејан Девић, генерални директор Дирекције за законодавно-правне послове, и Татјана Жужа, секретар Извршног одбора.

На предлог председника, Одбор је једногласно (12 гласова за) утврдио следећи

Д н е в н и р е д :

1. Разматрање Полугодишњег извештаја о монетарној политици (јануар-јун 2022), који је поднела Народна банка Србије (број 400-1918/22 од 26. септембра 2022. године);

2. Разматрање Годишњег извештаја о монетарној политици за 2022. годину, Годишњег извештаја о пословању и резултатима рада за 2022. годину и Годишњег извештаја о стабилности финансијског система за 2022. годину који је поднела Народна банка Србије (број 400-1262/23 од 28. јуна 2023. године);

3. Разматрање Извештаја о раду Савета гувернера Народне банке Србије за период 1. јануар – 30. јун 2022. године, који је поднео Савет гувернера Народне банке Србије (број 400-2250/22 од 27. октобра 2022. године);

4. Разматрање Извештаја о раду Савета гувернера Народне банке Србије за период од 1. јула до 31. децембра 2022. године, који је поднео Савет гувернера Народне банке Србије (број 400-2250/22-1 од 27. априла 2023.године);

5. Разматрање Финансијских извештаја Народне банке Србије за 2022. годину, са извештајем овлашћеног ревизора, који је поднео Савет гувернера Народне банке Србије (број 400-837/23 од 27. априла 2023. године);

6. Разматрање Програма монетарне политике Народне банке Србије у 2023. години, који је поднела Народна банка Србије (број 400-2744/22 од 12. децембра 2022. године);

7. Разматрање Финансијског плана Народне банке Србије за 2023. године, који је поднела Народна банка Србије (број **400-2939/22** од 29. децембра 2022. године).

На предлог председника, Одбор је, већином гласова (10 за, један против), усвојио предлог да се обједини расправа о тачкама од 1. до 7, с тим да се о свакој тачки Одбор изјашњава појединачно, у систему е-парламента.

**Прва да седме тачке дневног реда**

Јоргованка Табаковић, гувернер Народне банке Србије образложила је извештаје Народне банке за 2022. годину, наводећи да су у њима документовани резултати рада и активности које је НБС спроводила у наведеном периоду.

Гувернер је истакла да је инфлација у првом тромесечју 2023. године достигла максимум, на нивоу од око 16%, као и да се од тада налази на силазној путањи, што говори последњи податак из јула месеца када је износила 13,7%, при чему се очекује да ће се годишња инфлација спустити на ниво од око 12,5%.

Нагласила је да су кључни фактори пројекције смањења инфлације рестриктивна монетарна политика НБС и Европске централне банке, смањење увозне инфлације због нормализације светских цена енергената, као и рестриктивна домаћа фискална политика, што потврђује чињеница да се од почетка године бележи суфицит у републичком буџету. Такође, истакла је да и даље постоје фактори који делују у смеру повећања инфлације, као што су повећања цена енергената због енергетске кризе настале након избијања сукоба у Украјини. Навела је и да НБС ради на одређеним пројекцијама које имају за циљ да се обезбеди бржи повратак инфлације у границе циља. У наставку је навела и да је текући дефицит у првој половини 2023. године износио свега 1,6%, те да НБС пројектује текући дефицит за целу годину на нивоу од 2-3%.

У дискусији су учествовали народни посланици Миодраг Гавриловић, Розалија Екрес, Ђорђе Станковић, Далибор Јекић, Александра Томић и Братимир Васиљевић.

Одбор је, затим, прешао на одлучивање по првој до седме тачке дневног реда.

1) На предлог председника, Одбор је већином гласова (9 гласова за, 3 против, нико уздржан, 1 није гласао) прихватио Полугодишњи извештај о монетарној политици (јануар-јун 2022), који је поднела Народна банка Србије.

2) На предлог председника, Одбор је већином гласова (9 гласова за, 3 против, нико уздржан, 1 није гласао) прихватио Годишњи извештај о монетарној политици за 2022. годину, Годишњи извештај о пословању и резултатима рада за 2022. годину и Годишњи извештај о стабилности финансијског система за 2022. годину, који је поднела Народна банка Србије.

3) На предлог председника, Одбор је већином гласова (9 гласова за, 3 против, нико уздржан, 1 није гласао) прихватио Извештај о раду Савета гувернера Народне банке Србије за период 1. јануар – 30. јун 2022. године, који је поднео Савет гувернера Народне банке Србије.

4) На предлог председника, Одбор је већином гласова (9 гласова за, 3 против, нико уздржан, 1 није гласао) прихватио Извештај о раду Савета гувернера Народне банке Србије за период од 1. јула до 31. децембра 2022. године, који је поднео Савет гувернера Народне банке Србије (број 400-2250/22-1 од 27. априла 2023.године).

5) На предлог председника, Одбор је већином гласова (9 гласова за, 3 против, нико уздржан, 1 није гласао) прихватио Финансијске извештаје Народне банке Србије за 2022. годину, са извештајем овлашћеног ревизора, који је поднео Савет гувернера Народне банке Србије.

6) На предлог председника, Одбор је већином гласова (9 гласова за, 3 против, нико уздржан, 1 није гласао) прихватио Програм монетарне политике Народне банке Србије у 2023. години, који је поднела Народна банка Србије.

7) На предлог председника, Одбор је већином гласова (9 гласова за, 3 против, нико уздржан, 1 није гласао) прихватио Финансијски план Народне банке Србије за 2023. године, који је поднела Народна банка Србије.

Седница је завршена у 13,50 часова.

Саставни део овог записника чине стенографске белешке сачињене на основу тонског снимка седнице.

СЕКРЕТАР ПРЕДСЕДНИК

Тијана Игњатовић Верољуб Арсић